Kasunanan Surakarta

Kasunanan Surakarta Hadiningrat (Hanacaraka: ꦑꦯꦸꦟꦤ꧀ꦤꦤ꧀ꦯꦸꦫꦑꦂꦡꦲꦢꦶꦟꦶꦁꦫꦠ꧀) iku karajan ing Jawa Tengah kang madeg taun 1745 minangka terusan saka Kasunanan Kartasura.

 Latar wuri 
Kasultanan Mataram bubar jalaran kraman Trunajaya taun 1677. Kutha prajané denpindhah déning Sunan Amral dhateng Kartasura. Nalika Ing jaman Pakubuwana II,  Kasunanan Kartasura bubar jalaran kraman tiyang Tionghoa kang olèh panjurung saka tiyang Jawa ingkang anti VOC nalika taun 1742. Kutha Kartasura saged karebat malih déning Cakraningrat IV, Sultanra Kulan, sekiten Vingkang sC nanonikaliyan ng kahanané wis ruskkutha  banget. Pakubuwana II kang anyingkir amenyang Panaraga mutusaké kanggo yasa kutha anyar ing désa Sala, kang bakal dadi kuthagara Kasultanan Mataram kang enggal lan dipunwastani "Surakarta Hadiningrat" lan wewangunan karaton kasebat Karaton Kasunanan Surakarta.

Wangunan Karaton Kartasura kang wus remuk, lan dianggep rusak wis ora pantes malih. Mula saka iku Tumenggung Hanggawangsa, Tumenggung Mangkuyudha, lan J.A.B Hohendorff kautus déning Pakubuwana II kanggo golèk papan ngadegaké karaton enggal. Nuli karaton anyar diwangun ing pinggiré Kali Bengawan Sala, ing Désa Sala nalika taun 1745. Karaton kabangun klawan kayu jati saking Alas Kethu, kang ana ing laladan Wanagiri. kayuné dikèlikaké lumantar Kali Bengawan Sala. Karaton resmi ngadeg ing 17 Fèbruari 1745, utawa Rebo Pahing 14 Sura 1670.

Jalaran Prajanjian Giyanti 13 Fèbruari 1755, Surakarta dadi kuthagara Kasunanan Surakarta, klawan Ratu Pakubuwana III. Déné Ngayogyakarta uga yasa karatone dhéwé ing taun 1755, kalawan Ratu Hamengkubuwana I. Ing Prajanjèn Salatiga, taun 1757 wewengkon Kasunanan Surakarta ing sisih lor diwènèhaké menyang Pangéran Sambernyawa (Mangkunagara I).

 Pangrembakan 
Kasunanan Surakarta minangka terusan saka Kasunanan Kartasura banjur ngadhepi kraman Pangeran Mangkubumi rayi dalem Pakubuwana II ing taun 1746. Ing satengahing prang, Pakubuwana II séda jalaran gerah ing taun 1749. Nanging, panjenengané masrahaké kadhaulatan nagara Jawa marang VOC kang diwakili déning Baron von Hohendorff. Wiwit iku, mung VOC kang duwé hak nglantik ratu-ratu turunané Mataram.

Ing tanggal 13 Fèbruari 1755 VOC kang nembé nemahi bangkrut kasil ngajak Pangéran Mangkubumi rukun. Prajanjian Giyanti kang ditapakasmani déning Pakubuwana III ngakoni kadhaulatan Pangéran Mangkubumi minangka ratu Mataram kang nguwasani separo saka wewengkon Kasunanan Surakarta kanthi wastana Hamengkubuwana I. Sairingan karo lumakuning wektu, nagari Mataram kang dipanggedhèni déning Hamengkubuwana I banjur luwih misuwur kanthi jeneng Kasultanan Ngayogyakarta.

Sabanjuré, wewengkon Kasunanan Surakarta tansaya suda jalaran separo saka wewangkoné diwènèhaké marang Mangkunagara I lumantar Prajanjèn Salatiga taun 1757. Wewengkon Surakarta tansaya suda manèh sawisé Perang Dipanagara rampung taun 1830 jalaran laladan-laladan mancanagara direbut peksa déning Walanda.

 Mangsa Kamardikan 
Ing wiwitan mangsa kamardikan Républik Indonésia (1945-1946), Kasunanan Surakarta bebarengan karo  Praja Mangkunagaran tau dadi Laladan Istiméwa Surakarta. Nanging amarga gègèran lan agitasi pulitik nalika iku, ing tanggal 16 Juni 1946 Pamaréntah Indonésia ngowahi statusé dadi Karésidhènan Surakarta, nyawiji sajeroning wewengkon Nagara Kesatuan Républik Indonésia.

 Pratélan Sunan Surakarta 

 Uga delengen 
Sajarah Nuswantara
 Kasultanan Ngayogyakarta
 Kadipatèn Pakualaman
 Praja Mangkunagaran


Kategori:Kutha Surakarta